  Виталий Пронин Иван Григорьевых44 аресказ улонысь кошкиз тодмо удмурт кырӟась, крезьгурчи, кылбурчи Иван Григорьевых. Ӵуказе 11 часын Егитъёслэн юртазы соин люкиськон ортчоз.Иван туж умой эш вал, вера «Лулгур» ансамбльын ӵош ужам эшез Надежда Уткина. Со удмурт эстрадаын зэмос кизили кадь воректӥз, нырысетӥосыз пӧлысь аранжировкаос лэсьтыны кутскиз. «Лулгурлэсь» шӧмзэ номырин уд сура. Таиз понна коллектив Иванлы тау каре, ӵапак солы луыса калык гуръёс сокем туала но сюлме пырымон чузъяськизы. «Ой, сюлмы, сюлэмы» кырӟанзэ Надежда Уткина, Ванялэн талантэзлы синмаськыса, гожтэм вылэм...И. Григорьевых вордӥськиз Вотка ёросысь Июльское черкогуртын. Крезьгуръя школаын аккордеонэн но баянэн шудӥз. Армиын трубаен шудыны усто вал. Та быгатонзэ ик «Шулдыр ӝыт» ансамбльын синйылтӥзы, коллективазы 4 ар ужаз. Удмурт крезьгуре зымыны солы юрттӥз «Арганчи» ансамбльлэн кивалтӥсез Андрей Анкудинов. Ӵапак солэн кичӧлтэмезъя Иван аранжировкаос гожъяны кутскиз. 1990-тӥ аръёслэн кутсконазы И. Григорьевых вал нырысетӥ этнофутуристъёс пӧлын - аспӧртэм амалъёсын чеберъяз удмурт калык крезьёсты. Берло аръёссэ И. Григорьевых ужаз Удмурт театрын, спектакльёслы крезьгуръёс бырйылӥз но гожъялляз.Дарали Лели Теги: Арганчи ИванГригорьевых НадеждаУткина  